               EIROPAS KOMISIJA
            Briselē, 6.11.2015
            COM(2015) 555 final
            Priekšlikums
            EIROPAS PARLAMENTA UN PADOMES LĒMUMS
            par Eiropas Globalizācijas pielāgošanās fonda izmantošanu (Īrijas pieteikums EGF/2015/006 IE/PWA International)

               PASKAIDROJUMA RAKSTS

               PRIEKŠLIKUMA KONTEKSTS

               1.Noteikumi, kas piemērojami finansiālajiem ieguldījumiem no Eiropas Globalizācijas pielāgošanās fonda (EGF), ir izklāstīti Eiropas Parlamenta un Padomes 2013. gada 17. decembra Regulā (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  1
                (“EGF regula”).

               2.Īrija 2015. gada 19. jūnijā iesniedza pieteikumu EGF/2015/006 IE/PWA International Ltd EGF finansiālā ieguldījuma saņemšanai pēc darba ņēmēju atlaišanas
                  2
                uzņēmumā PWA International (PWAI) un vienā piegādes uzņēmumā Īrijā.

               3.Pēc šā pieteikuma izvērtēšanas Komisija saskaņā ar visiem EGF regulas piemērojamiem noteikumiem secināja, ka nosacījumi finansiālā ieguldījuma saņemšanai no EGF ir izpildīti.

               PIETEIKUMA KOPSAVILKUMS

                        EGF pieteikums

                        EGF/2015/006 IE/PWA International

                        Dalībvalsts

                        Īrija

                        Attiecīgais(-ie) reģions(-i) (NUTS 2. līmenis)

                        IE02- Dienvidīrijas un Austrumīrijas reģions

                        Pieteikuma iesniegšanas datums

                        2015. gada 19. jūnijs

                        Pieteikuma saņemšanas apliecinājuma datums

                        2015. gada 19. jūnijs

                        Papildu informācijas pieprasījuma datums

                        2015. gada 3. jūlijs

                        Papildu informācijas iesniegšanas termiņš

                        2015. gada 14. augusts

                        Izvērtējuma pabeigšanas termiņš

                        2015. gada 6. novembris

                        Intervences kritērijs

                        EGF regulas 4. panta 2. punkts

                        Galvenais uzņēmums

                        PWA International Ltd

                        Attiecīgo uzņēmumu skaits

                        2

                        Ekonomiskās darbības nozare(-s)

                        (NACE 2. redakcijas nodaļa)
                           3

                        33. nodaļa (Iekārtu un ierīču remonts un uzstādīšana)

                        Meitasuzņēmumu, piegādes un pakārtotās ražošanas uzņēmumu skaits

                        1

                        Pārskata periods (četri mēneši)

                        2014. gada 19. decembris – 2015. gada 19. aprīlis

                        Atlaisto darba ņēmēju skaits pārskata periodā (a)

                        61

                        Atlaisto darba ņēmēju skaits pirms vai pēc pārskata perioda (b)

                        47

                        Kopējais atlaisto darbinieku skaits (a + b)

                        108

                        Kopējais atbalsttiesīgo paredzēto atbalsta saņēmēju skaits

                        108

                        Kopējais paredzēto atbalsta saņēmēju skaits

                        108

                        Jauniešu skaits, kuri nav nodarbināti un nav iesaistīti izglītības vai apmācības procesā (NEET), kuriem paredzēts sniegt atbalstu

                        108

                        Individualizēto pakalpojumu budžets (EUR)

                        707 670

                        EGF pasākumu īstenošanas budžets
                           4
                         (EUR)

                        29 486

                        Kopējais budžets (EUR)

                        737 156

                        EGF ieguldījums (60 %) (EUR)

                        442 293

               PIETEIKUMA IZVĒRTĒJUMS

               Procedūra

               4.Pieteikumu EGF/2015/006 IE/PWA International Īrija iesniedza 12 nedēļu laikā no dienas, kad bija izpildīti EGF regulas 4. punktā minētie intervences kritēriji, t. i., 2015. gada 19. jūnijā. Komisija apstiprināja pieteikuma saņemšanu tajā pašā dienā un pieprasīja Īrijai iesniegt papildu informāciju divu nedēļu laikā no pieteikuma iesniegšanas dienas, t. i., 2015. gada 3. jūlijā. Šī papildu informācija tika sniegta sešu nedēļu laikā no pieprasījuma dienas. 12 nedēļu termiņš no pilnīga pieteikuma saņemšanas dienas, kurā Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, beidzas 2015. gada 6. novembrī.

               Pieteikuma atbilstība

               Attiecīgie uzņēmumi un atbalsta saņēmēji

               5.Pieteikums attiecas uz 108 darba ņēmējiem, kas atlaisti no darba uzņēmumā PWA International Ltd. un vienā piegādes uzņēmumā. Galvenais uzņēmums darbojās saimnieciskās darbības nozarē, kas klasificēta NACE 2. red. 33. nodaļā (“Iekārtu un ierīču remonts un uzstādīšana”). Atlaišanas, ko veikuši uzņēmumi, galvenokārt notikušas NUTS
                  5
                2. līmeņa reģionā "Dienvidīrijas un Austrumīrijas reģions" (IE 02).

                        Uzņēmumi un atlaisto darba ņēmēju skaits pārskata periodā

                        PWA International

                        104

                        Manguard

                        4

                        Kopējais uzņēmumu skaits: 2

                        Kopējais atlaisto darba ņēmēju skaits:

                        108

                        To pašnodarbināto personu kopskaits, kuri beiguši darbību:

                        0

                        To darba ņēmēju un pašnodarbināto personu kopējais skaits, kuri ir tiesīgi pretendēt uz atbalstu:

                        108

               Intervences kritēriji

               6.Īrija iesniedza pieteikumu saskaņā ar EGF regulas 4. panta 2. punktā minētajiem intervences kritērijiem, atkāpjoties no EGF regulas 4. panta 1. punkta a) apakšpunktā minētajiem kritērijiem, kuri par nosacījumu izvirza to, ka četru mēnešu pārskata periodā kopā vismaz 500 darba ņēmēji ir atlaisti kādā dalībvalsts uzņēmumā, ieskaitot darba ņēmēju atlaišanu uzņēmuma piegādes uzņēmumos vai pakārtotās ražošanas uzņēmumos un/vai pašnodarbinātu personu darbības beigšanos.

               7.Pieteikuma četru mēnešu pārskata periods ir no 2014. gada 19. decembra līdz 2015. gada 19. aprīlim.

               8.Pārskata periodā atlaisto darba ņēmēju skaits ir šāds:

               –61 darba ņēmējs, kuru atlaida PWA International Ltd.

               Atlaisto darba ņēmēju skaita un darbības beigšanas aprēķināšana

               9.Pārskata periodā atlaisto darba ņēmēju skaits ir aprēķināts šādi:

               –61 no darba līguma faktiskās izbeigšanas vai izbeigšanās datuma.

               Atbalsttiesīgie saņēmēji

               10.Papildus jau minētajiem darba ņēmējiem atbalsttiesīgi ir arī 47 darba ņēmēji, kas tika atlaisti pirms vai pēc četru mēnešu pārskata perioda. Visus šos darba ņēmējus atlaida pēc 2013. gada 10. oktobra vispārēja paziņojuma par plānoto atlaišanu. Var noteikt skaidru cēloņsakarību ar notikumu, kurš izraisīja atlaišanu pārskata periodā.

               11.Tāpēc kopējais atbalsttiesīgo saņēmēju skaits ir 108.

               Saistība starp darba ņēmēju atlaišanu un globalizācijas izraisītām lielām strukturālām izmaiņām pasaules tirdzniecības modeļos

               12.Lai noteiktu saikni starp atlaišanas gadījumiem un globalizācijas izraisītām lielām strukturālām izmaiņām pasaules tirdzniecības modeļos, Īrija apgalvo, ka uzņēmumu PWAI (tehniskās apkopes, remonta un kapitālremonta (MRO) uzņēmums un United Technologies Corporation's Pratt & Whitney (P&W) un Singapore Airlines Engineering Company (SIAEC) kopuzņēmums) slēdza, lai nostiprinātu uzņēmuma darbību Ziemeļamerikā un Āzijā, pakāpenisku pārejot no PWAI uz citiem P&W tīkla remontuzņēmumiem, proti, P&W PSD, kas atrodas Arkanzasā (ASV), un Eagle Services Asia, kas atrodas Singapūrā.

               13.Pēdējos 10 gados aptuveni 50 % no PWAI pakalpojumiem izmantoja Āzijā esošie klienti, piemēram, Japan Airlines (JAL), JAL Aeroparts, All Nippon Airways (ANA) un Mitsubishi Heavy Industries (MHI). Pārejos 40 % PWAI pakalpojumu izmantoja ASV esošie klienti, piemēram, United Airlines, un tikai 10 % Eiropas klienti, piemēram, SR Technics Šveicē un Lufthansa Vācijā.

               14.Visā pasaulē no 2006. līdz 2013. gadam PW4000 dzinēju remontdarbnīcas apmeklējumu apjoms, kas veidoja aptuveni 90 % no PWAI uzņēmējdarbības remonta jomā, samazinājās par 36 %. Laikposmā no 2006. līdz 2020. gadam tiek prognozēts papildu samazinājums par 54 %. Tas ir saistīts ar to, ka priekšlaicīgi no aprites tiek izņemti daži plata korpusa un tālo lidojumu gaisa kuģi, kuros izmanto PW4000 dzinējus, jo ir pieejami efektīvāki dzinēji, piemēram, Rolls-Royce Trent un P&W GP7000.

               15.PWAI veic lielu komerclidmašīnu dzinēju remontu un kapitālremontu; tehnoloģiju pāreja uz jaunas paaudzes gaisa kuģiem arī izskaidro samazināto pieprasījumu pēc PWAI pakalpojumiem Īrijā un šo darbību pārvietošanos ārpus ES. Nākotnē pasaules gaisa kuģu flotē, visticamāk, dominēs vienejas/šaura korpusa gaisa kuģi, kā, piemēram, B737-600/700/800/900 un A32 tipa. Sagaidāms, ka šī tipa gaisa kuģu īpatsvars no pašreizējiem 64 % pasaules flotē pieaugs līdz vairāk nekā 70 % nākotnē. Šis pieaugums tiek prognozēts Āzijā, kur aviācijas sektors paplašinās un nepieciešams nomainīt vecākus gaisa kuģu tipus ar šaura korpusa tipiem
                  6
               . SAIEC, kas ir Singapore Airlines pilnībā piederošs meitasuzņēmums un puse no PWAI kopuzņēmuma, ir galvenais Singapūras valsts centienu virzītājspēks nolūkā izveidot darbvietas starptautiskās aviācijas jomā.

               16.Pēdējos gados PWAI ad hoc ir ietekmējusi tādas klauzulas neesamība ES un Korejas brīvās tirdzniecības nolīgumā (BTN), kas atbrīvotu remontētas preces no muitas nodokļiem, ievedot tās atpakaļ. Korejas BTN ar ASV ietver šādu klauzulu. Lai gan Koreja ir pagarinājusi pašreizējo nodokļu atbrīvojumu līdz 2016. gada beigām, ilgtermiņa klienti ir informēti, ka nākotnē tiks piemēroti konkrēti tarifi, Korejā atpakaļievedot Eiropas Savienībā remontētus aviācijas produktus, taču šie tarifi netiks piemēroti, atpakaļievedot aviācijas produktus Korejā pēc remonta ASV. Bijusī PWA māsassabiedrība ASV tādējādi būs ieguvēja no šādiem preferenciāliem nosacījumiem, taču PWAI labumu negūs. Lai gan vairāki jautājumi ir atrisināti, šī situācija ietekmē dažu līgumu sarunas. Pirms tam Korean Airlines bija nozīmīgs Dublinas uzņēmuma klients.

               17.Tendence izvietot MRO pakalpojumus aviācijas globālās ekspansijas centru tuvumā, kā arī pasaules tirdzniecības darījumu nelabvēlīgā ietekme ir smagi skārusi Eiropu un jo īpaši Īriju. SR Technics slēdza ražotni Dublinas lidostā 2009. gadā, zaudējot vairāk nekā 1100 darbvietu (EGF/2009/021 IE/SR Technics). Lufthansa Technik Airmotive Ireland slēdza ražotni 2014. gadā, zaudējot vairāk nekā 420 darbvietu (EGF/2014/016 IE/Lufthansa Technik).

               18.Līdz šim "iekārtu un ierīču remonta un uzstādīšanas" nozarē ir iesniegti šie trīs EGF pieteikumi, no kuriem divi pamatoti ar tirdzniecības globalizāciju
                  7
                un viens
                  8
                – ar globālo finanšu un ekonomikas krīzi.

               Notikumi, kas izraisījuši darba ņēmēju atlaišanu un darbības izbeigšanu

               19.Darba ņēmēju atlaišanu izraisīja PWAI slēgšana Ratkūlā (Rathcool), Dublinas grāfistē. Uzņēmums tika dibināts 1989. gadā kā United Technologies Corporation un Airmotive Ireland Holdings kopuzņēmums (pazīstams kā Lufthansa Technik Airmotive Ireland).

               20.PWAI valde 2013. gada 10. oktobrī paziņoja, ka plāno uzņēmumu pakāpeniski slēgt 18 mēnešu laikā, pilnībā to slēdzot 2015. gada jūnijā. PWAI valde apspriedēs ar darba ņēmēju pārstāvjiem apstiprināja, ka lēmums slēgt PWAI uzņēmumu nav saistīts ar darba ņēmējiem, jo produktivitāte un efektivitāte ir palielinājusies un visi svarīgie mērķi tika sasniegti un pat pārsniegti, piemēram, gada ieņēmumi, peļņa, vides veselība un drošība, un kvalitāte.

               21.Laikā, kad tika nosūtīta oficiāla vēstule ministram, kurā paziņoja par kolektīvo atlaišanu, PWAI telpās Ratkūlā bija nodarbinātas kopumā 107 personas (98 pastāvīgi darba ņēmēji, četri darba ņēmēji uz noteiktu laiku un pieci aģentūras darbinieki).

               22.Pirmos darbiniekus atlaida 2014. gada 22. maijā un pārējos, izņemot divus, līdz 2015. gada 28. augustam. Pēdējie divi darbinieki tika atlaisti 2015. gada 30. septembrī.

               Paredzamā atlaišanas ietekme uz ekonomiku un nodarbinātību vietējā, reģionālā vai valsts līmenī

               23.PWAI uzņēmums atrodas Deinviddublinas grāfistes centrā. 2015. gada martā 104 PWAI darba ņēmēji dzīvoja šādos ģeogrāfiskajos apgabalos: Dublinas grāfistē (51), Kildēras grāfistē (34), Mītas grāfistē (4), Viklovas grāfistē (4) un citās apkārtējās grāfistēs (11). No Dublinā dzīvojošajiem darba ņēmējiem 14 dzīvoja Ratkūlas tuvumā, piemēram, Talā un Klondalkinā (Dienviddublina), un Blančārdstaunā/Kūlmainā (Fingala).

               24.Saskaņā ar pēdējo tautas skaitīšanu (2011. g.) ir pieejami dažādi sīkāki statistikas dati. Tādējādi no kopējā to iedzīvotāju skaita, kas vecāki par 15 gadiem, Dienviddublinas bezdarba līmenis bija tikai nedaudz augstāks (11,61 %) nekā valsts vidējais rādītājs (10,83 %), taču aiz šiem skaitļiem slēpjas apgabali ar ievērojamiem vietējā mēroga trūkumiem. Piemēram, Blančārdstauna-Tirelstauna, Tala-Kilinardena, Klondalkina-Raula un Tala-Feterkērna bija 25 vadošo vēlēšanu apgabalu vidū no 3409 vēlēšanu apgabaliem visā valstī ar bezdarba rādītājiem no 22 % līdz 25 %. Pamatskolas izglītība bija augstākais iegūtais izglītības līmenis aptuveni 25,4 %
                  9
                iedzīvotāju Talā-Kilinardenā, un aptuveni 49,4 % iedzīvotāju Talā-Feterkērnā dzīvoja pašvaldības mājokļos. Citi sociālekonomiskie rādītāji, piemēram, zems nodarbinātības līmenis, profesionālo kvalifikāciju trūkums, liels skaits mājsaimniecību, ko vada vientuļie vecāki, un augstais atkarības līmenis norāda uz ievērojamiem vietēja mēroga trūkumiem un nabadzību.

               25.Neraugoties uz bezdarba rādītāju samazināšanos pēdējā laikā, Bezdarbnieku reģistrā Dublinas reģionā reģistrēto personu skaits, kuras ir jaunākas par 25 gadiem, laikā no 2014. gada decembra līdz 2015. gada martam faktiski pieauga, savukārt valsts vidējais rādītājs samazinājās par -1,85 %.

               26.Darba ņēmēju atlaišana uzņēmumā PWAI jau šobrīd nelabvēlīgi ietekmē ekonomiku un darba tirgu Dublinas rajonos un austrumu reģionā un jo īpaši negatīvi ietekmē tās vietējās teritorijas, kurās dzīvo liela daļa PWAI darbaspēka. Šajos reģionos pēdējā laikā bezdarba līmenis ir palielinājies un aizvien mazāk ir iespēju atrast darbu MRO un ražošanas nozarē kopumā, tādēļ PWAI bijušie darba ņēmēji, jo īpaši vecāka gadagājuma vīrieši, saskaras ar pieaugošu konkurenci par darbvietām un arvien lielāku risku ieslīgt ilgtermiņa bezdarbā.

               Paskaidrojums par izņēmuma apstākļiem, kas ir pamatā prasības pieteikuma pieņemamībai

               27.Īrija apgalvo, ka šis pieteikums būtu pielīdzināms EGF regulas 4. panta 1. punkta a) apakšpunktā paredzētajam pieteikumam izņēmuma apstākļu dēļ un tādēļ, ka darbinieku atlaišana būtiski ietekmē nodarbinātību un vietējo, reģionālo vai valsts ekonomiku. Šis arguments ir balstīts uz pastāvošo sarežģīto situāciju reģionā un kumulatīvo ietekmi, ko radījusi trīs lielāko MRO nozares uzņēmumu slēgšana īsā laikā, kā arī uz to, ka Īrijā šajā nozarē  vairs darba devēju nav.

               28.PWAI sāka savu komercdarbību 1989. gadā kā Lufthansa Technik meitasuzņēmums “Airmotive Ireland Holdings Ireland”, kas atradās tikai 200 metru attālumā no mātes uzņēmuma; pēc tam to iegādājās UTC un tas kļuva par PWAI. Turpmāk PWAI attīstību veicināja Lufthansa Technik ar spēcīgu izaugsmi 1990. gados un 2000. gadu sākumā; vēlāk apgrozījums un darbība samazinājās, kam sekoja uzņēmuma slēgšana 2014./2015. gadā to pašu iemeslu dēļ (globālā konkurence, ko rada ražotāji Āzijā un citur, pārvietošanās uz jaunietekmes tirgiem, nodrošinot labākas paplašināšanās iespējas utt.). PWAI darbojās tajā pašā nozarē, kur Lufthansa Technik, un, ja šī darba ņēmēju atlaišana būtu notikusi dažus mēnešus agrāk, to varētu iekļaut Lufthansa Technik veikto atlaišanu skaitā, kas tika iekļauts nozares pieteikumā uz EGF atbalstu.

               29.Kopš 1990. gadiem Īrija, kur sākotnēji nodarbinātības līmenis bija zems, palēnām ir izveidojusi savu MRO nozares nišu, piesaistot ievērojamas ārvalstu tiešās investīcijas un radot ļoti labi apmaksātu nodarbinātību šajā nozarē.

               30.SR Technics 2009. gada februārī uzņēmumā Dublinas lidostā paziņoja par tā slēgšanu, likvidējot 1135 darbvietas MRO nozarē (EGF/2009/021 IE/SR Technics).

               31.Uzņēmums PWA International Ltd. 2013. gada oktobrī paziņoja par tā slēgšanu, likvidējot 107 darbvietas MRO nozarē (EGF/2015/006 IE/PWA International).

               32.Uzņēmums Lufthansa Technik 2013. gada novembrī paziņoja par tā slēgšanu un 415 darba ņēmēju atlaišanu (EGF/2014/016 IE/Lufthansa Technik).

               33.Mazāk nekā piecu gadu laikā ir likvidētas kopumā 1657 darbvietas vienā apakšnozarē (gaisa kuģu tehniskās apkopes, remonts un kapitālremonts) vienā norobežotā teritorijā (Dublinā). Šāds būtisks darbvietu zudums tādai nelielai un atvērtai ekonomikai kā Īrija ir ārkārtīgi smags darbvietu un ienākumu izteiksmē.

               34.Atlaisto darba ņēmēju prasmju apraksts saskaņā ar SR Technics EGF programmu bija ļoti līdzīgs PWAI darba ņēmēju prasmēm. SR Technics EGF programma ir devusi pozitīvus rezultātus, jo aptuveni 53,45 % atbalsta saņēmēju 2012. gada septembrī – gandrīz 12 mēnešus pēc programmas beigām – ir atgriezušies darbā.

               35.Īrijā darba atsākšanas iespējas darba ņēmējiem, kuriem ir vajadzīgais prasmju kopums aviācijas MRO jomā, ir ievērojami samazinājušās. Iespējas meklēt šādu darbu Ziemeļīrijā arī ir ievērojami sarukušas pēc 2014. gada un 2015. gada paziņojumiem par kopumā 800 darbvietu likvidēšanu aviācijas rūpniecības uzņēmumā Bombardier, kas atrodas Belfāstā 165 km attālumā no Dublinas.

               Paredzētie atbalsta saņēmēji un ierosinātās darbības

               Paredzētie atbalsta saņēmēji

               36.Aprēķinātais atlaisto darba ņēmēju skaits, kuri varētu piedalīties pasākumos, ir 108. Šos darba ņēmējus pēc to dzimuma, pilsonības un vecuma grupas var iedalīt šādi.

                        Kategorija

                        Paredzēto atbalsta
                           saņēmēju skaits

                        Dzimums:

                        vīrieši:

                        98

                        (90,74 %)

                        sievietes:

                        10

                        (9,26 %)

                        Valstspiederība:

                        ES valstspiederīgie:

                        108

                        (100 %)

                        nav ES valstspiederīgie:

                        0

                        (0 %)

                        Vecuma grupa:

                        15-24 gadi

                        2

                        (1,85 %)

                        25-29 gadi

                        3

                        (2,78 %)

                        30-54 gadi

                        85

                        (78,70 %)

                        55-64 gadi

                        17

                        (15,74 %)

                        vairāk nekā 64 gadi

                        1

                        (0,93 %)

               37.Turklāt Īrijas iestādes sniegs EGF līdzfinansētus individualizētus pakalpojumus līdz pat 108 jauniešiem, kuri nav nodarbināti un nav iesaistīti izglītības vai apmācības procesā (jaunieši, kas nestrādā un nemācās, NEET) un pieteikuma iesniegšanas dienā ir jaunāki par 25 gadiem, ņemot vērā, ka 61 darba ņēmēja atlaišana notika NUTS 2. līmeņa reģionā — Dienvidīrijas un Austrumīrijas reģionā (IE02), kas ir tiesīgs saņemt atbalstu saskaņā ar Jaunatnes nodarbinātības iniciatīvu.

               38.Tādējādi aplēsts, ka to atbalsta saņēmēju kopskaits, kas piedalīsies pasākumos, ieskaitot jauniešus, kas nestrādā un nemācās, būs 216.

               Ierosināto darbību attiecināmība

               39.Individualizētie pakalpojumi, kas sniedzami atlaistajiem darba ņēmējiem un jauniešiem, kuri nestrādā un nemācās, sastāv no šādām darbībām.

               –Profesionālā orientācija un karjeras plānošana un attīstība

               Savlaicīga un visaptveroša profesionālā orientācija un karjeras plānošana ir ļoti nozīmīga atlaistajiem darba ņēmējiem, kas sākotnēji var justies apjukuši un nedroši par atgriešanos darba tirgū.

               Atbalsts ietver individuāla profila izveidi, vajadzību noteikšanu, zināšanu novērtēšanu, CV sagatavošanu, profesionālo orientāciju un karjeras plānošanu, palīdzību darba meklēšanā un citu saistītu palīdzību un padomus.

               Sociālās aizsardzības ministrija, izglītības un mācību valdes, SOLAS EGF koordinācijas nodaļa un citi speciālisti vajadzības gadījumā sniegs palīdzību atlaistajiem darba ņēmējiem, tostarp sniedzot QQI oficiāli akreditētus karjeras plānošanas kursus
                  10
               , kas kalpo kā atspēriena punkts ceļā uz citiem uz nodarbinātību orientētiem formālās apmācības un izglītības kursiem.

               Uzņēmums PWAI pirms atsevišķu darba ņēmēju atlaišanas īstenoja nodarbinātības atjaunošanas programmu, piedāvājot tiem iespēju saņemt individuālu karjeras pārraudzību un finanšu konsultācijas.

               –EGF mācību stipendija

               EGF mācību stipendijas mehānisms nodrošina elastību EGF atbalsta saņēmējam, lai apzinātu un izvēlētos pielāgotus un apstiprinātus mācību kursus, tālākizglītību un augstāko izglītību, papildus tai, ko piedāvā valsts sistēma. Šādas programmas var finansēt ar EGF mācību stipendiju, un tās ir akreditējusi rūpniecības nozare vai Quality and Qualifications Ireland.

               –Mācību un tālākizglītības programmas

               Šos pasākumus galvenokārt nodrošina valsts aģentūras, piemēram, izglītības un mācību valdes
                  11
               , kā arī apstiprināti privāti pakalpojumu sniedzēji.

               Apspriežoties ar Sociālās aizsardzības ministriju un citām valsts struktūrām, kuru valsts kompetencē ir šādi pasākumi, var nodrošināt arī īpašu stažēšanos, praksi uzņēmumā, darba pieredzi, prakses un uz kopienām orientētas mācību programmas.

               –Augstākās izglītības programmas

               Augstākās izglītības programmas būs pilna un nepilna laika programmas noteiktām mērķa grupām, kas tiks nodrošinātas, izmantojot valsts budžeta iestādes galvenokārt Dublinas reģionā un iekšzemē.

               Talas Tehnoloģiju institūts, Blančārdstaunas Tehnoloģiju institūts, Kārlovas Tehnoloģiju institūts, Dublinas Tehnoloģiju institūts un Dublinas Pilsētas universitāte ir galvenās augstākās izglītības iestādes, kas darbojas apgabalā, kurā dzīvo atlaistie darba ņēmēji.

               Attiecīgos gadījumos var piedāvāt arī īstermiņa pārkvalificēšanās kursus, kas vērsti uz prasmju deficīta jomām un ko finansē saskaņā ar tādām iniciatīvām kā Springboard un Momentum
                  12
               .

               EGF mācību stipendija ir pieejama paredzētiem atbalsta saņēmējiem, lai tie varētu piekļūt privātu pakalpojumu sniedzēju nodrošinātām trešā līmeņa programmām, ja tās nav pieejamas, izmantojot valsts finansētas sistēmas, vai ir ļoti specializētas. Izglītības un mācību programmu saturu apstiprina QQI.

               PWAI ir ieviesis "Darba ņēmēju izglītības programmu", kas sponsorē tos darba ņēmējus, kuri dodas prom un sāk vai 12 mēnešus pēc to atlaišanas turpina trešā līmeņa izglītību. Šī papildu darbība nav obligāta un netiek iekļauta EGF.

               –Ierobežota termiņa pabalsti

               Lai atvieglotu dalību profesionālās orientācijas, apmācības un izglītības pasākumos, būs pieejama EGF mācību izdevumu pabalsta shēma (CEC), kas segs dažas papildus radušās izmaksas. CEC pārvalda EGF koordinācijas nodaļa, un tā sedz atsevišķas izmaksas, kas saistītas ar mobilitāti, uzturēšanos, kursu materiāliem, aprīkojumu, bērnu aprūpi utt., ievērojot konkrētus finanšu ierobežojumus.

               Cita veida ierobežota termiņa atbalsts var ietvert izglītības, mācību, nodarbinātības un darbā pieņemšanas pabalstus.

               40.Aprakstītās ierosinātās darbības ir aktīvi darba tirgus pasākumi atbilstīgi EGF regulas 7. pantā noteiktajām darbībām, par kurām ir tiesības saņemt atbalstu. Šīs darbības neaizstāj pasīvus sociālās aizsardzības pasākumus.

               41.Īrija ir sniegusi nepieciešamo informāciju par darbībām, kas attiecīgajam uzņēmumam ir obligāti jāveic saskaņā ar valsts tiesību aktiem vai koplīgumiem. Iestādes ir apliecinājušas, ka EGF finansiālais ieguldījums neaizstās minētās darbības.

               Aplēstais budžets

               42.Paredzamās kopējās izmaksas ir EUR 737 156, kas ietver izdevumus par individualizētajiem pakalpojumiem EUR 707 670 apmērā un izdevumus par sagatavošanās, pārvaldības, informācijas un publicitātes, kā arī kontroles un ziņojumu sniegšanas pasākumiem EUR 29 486 apmērā.

               43.Kopējais no EGF pieprasītais finansiālais ieguldījums ir EUR 442 293 (60 % no kopējām izmaksām).

                        Darbības

                        Aplēstais dalībnieku skaits

                        Aplēstās izmaksas par vienu dalībnieku
                        (EUR)

                        Aplēstās kopējās izmaksas

                        (EUR)

                        Individualizēti pakalpojumi (darbības saskaņā ar EGF regulas 7. panta 1. punkta a) un c) apakšpunktu)

                        Profesionālā orientācija un karjeras plānošana

                        190

                        450

                        85 500

                        EGF mācību stipendija

                        122

                        1800

                        219 600

                        Mācību un tālākizglītības programmas

                        44

                        2500

                        110 000

                        Augstākās izglītības programmas

                        15

                        5800

                        87 000

                        Atbalsts uzņēmējdarbībai un pašnodarbinātībai

                        6

                        5000

                        30 000

                        Starpsumma (a):

                        Procentuāli no individualizēto pakalpojumu kopuma:

                        –

                        532 100

                        (75,19 %)

                        Pabalsti un stimuli (darbības saskaņā ar EGF regulas 7. panta 1. punkta b) apakšpunktu)

                        Ierobežota termiņa pabalsti

                        181

                        970

                        175 570

                        Starpsumma (b):

                        Procentuāli no individualizēto pakalpojumu kopuma:

                        –

                        175 570

                        (24,81 %)

                         Darbības, ko veic saskaņā ar EGF regulas 7. panta 4. punktu

                        1. Sagatavošanās darbības

                        –

                        2. Pārvaldība

                        –

                        8000

                        3. Informēšana un reklāma

                        –

                        1486

                        4. Kontrole un ziņošana

                        –

                        20 000

                        Starpsumma (c):

                        Procentuāli no kopējām izmaksām:

                        –

                        29 486

                        (4,00 %)

                        Kopējās izmaksas (a + b + c):

                        –

                        737 156

                        EGF ieguldījums (60 % no kopējām izmaksām)

                        –

                        442 293

               44.To darbību izmaksas, kuras iepriekš minētajā tabulā noteiktas kā darbības saskaņā ar EGF regulas 7. panta 1. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopējām izmaksām. Īrija apstiprināja, ka šīs darbības ir atkarīgas no tā, vai paredzētie atbalsta saņēmēji piedalās darba meklēšanas vai apmācības pasākumos.

               Izdevumu atbilstības periods

               45.Īrija sāka sniegt individualizētos pakalpojumus paredzētajiem atbalsta saņēmējiem 2014. gada 22. maijā. Tāpēc par izdevumiem par šīm darbībām ir tiesības saņemt EGF finansiālo ieguldījumu no 2014. gada 22. maija līdz 2017. gada 19. jūnijam, izņemot par trešā līmeņa izglītības programmām, par kurām tiesības saņemt finansiālo ieguldījumu ir līdz 2017. gada 19. decembrim.

               46.Īrijai administratīvie izdevumi saistībā ar EGF īstenošanu sāka rasties 2013. gada 10. oktobrī. Tāpēc izdevumi par sagatavošanās, pārvaldības, informācijas un publicitātes, kontroles un ziņojumu sniegšanas pasākumiem ir atbilstoši EGF finansiālajam ieguldījumam no 2013. gada 10. oktobra līdz 2017. gada 19. decembrim.

               Papildināmība ar darbībām, ko finansē no valstu vai Savienības fondiem

               47.Valsts priekšfinansējuma avots ir Īrijas Valsts kase, kas arī līdzfinansēs programmu. Izdevumi tiks atskaitīti no valsts mācību fonda un Izglītības un prasmju ministrijas vai citu valdības ministriju nobalsotiem izdevumu posteņiem.

               48.Īrija ir apstiprinājusi, ka iepriekš aprakstītie pasākumi, kas saņem EGF finansiālo ieguldījumu, nesaņems finansiālus ieguldījumus no citiem Savienības finanšu instrumentiem.

               Procedūras, ko ievēro, apspriežoties ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī ar vietējām un reģionālajām iestādēm

               49.Īrija norādīja, ka saskaņotais individualizēto pakalpojumu kopums ir izstrādāts, apspriežoties ar paredzētā atbalsta saņēmējiem un to pārstāvjiem, kā arī ar arodbiedrībām.

               50.Pēc 2013. gada oktobra paziņojuma saņemšanas no Nodarbinātības, uzņēmējdarbības un inovāciju ministrijas par gaidāmo kolektīvo atlaišanu EGF pārvaldības iestāde kopā ar Rūpnieciskās attīstības pārvaldi sazinājās ar uzņēmuma vadību un arodbiedrībām SIPTU
                  13
               , TEEU un Unite the Union, lai apzinātu un apspriestu atlaisto darba ņēmēju vajadzības iespējamai reintegrācijai darba tirgū.

               51.2014. gada aprīlī PWAI sniedza EGF pārvaldības iestādei pārskatu par darba ņēmēju mācību preferencēm, un šis pārskats liecināja par plašu interesi tehniskās un ar aviāciju saistītās mācībās. EGF pārvaldības iestādes, uzņēmuma un arodbiedrību divpusēji kontakti turpinājās visu 2014. gadu.

               52.Turpmāku kontaktu rezultātā EGF pārvaldības iestāde 2015. gada 25. februārī – mēnesi pirms lielākās PWAI darba ņēmēju atlaišanas datuma – sarīkoja tikšanos, kurā piedalījās EGF pārvaldības iestāde, SOLAS EGF koordinācijas nodaļa, PWAI darbinieki un arodbiedrības un kurā apsprieda EGF iespējas palīdzēt atlaistajiem darba ņēmējiem. 2015. gada martā EGF koordinācijas nodaļa apsekoja visus darba ņēmējus saistībā ar viņu vajadzībām iespējamai reintegrācijai darba tirgū. Šīs apspriešanas rezultāti tika ņemti vērā, sagatavojot ierosinātos EGF pasākumus, kas iekļauti pieteikumā.

               53.Tiks izveidots konsultatīvs forums vai cits interaktīvs process, lai papildinātu EGF koordinācijas nodaļas darbu un lai nodrošinātu atlaistajiem darba ņēmējiem un attiecīgajām ieinteresētajām personām iespēju nepārtraukti palīdzēt efektīvi īstenot EGF programmu.

               Pārvaldības un kontroles sistēmas

               54.Īrija informēja Komisiju, ka finansiālo ieguldījumu pārvaldīs Izglītības un prasmju ministrijas darbinieki, kas ir īpaši izraudzīti un iecelti kā EGF pārvaldības iestāde. EGF pārvaldības iestādes galvenais uzdevums ir pārbaudīt, vai individualizēto pakalpojumu programma un atbalsts, ko līdzfinansē no EGF, ir pareizi īstenoti, un nodrošināt, ka sniegtos pakalpojumus pilnībā pamato ticama un precīza dokumentācija.

               55.Starpniekiestāde veic papildu pārbaudes, lai nodrošinātu, ka saņēmējas valsts struktūras iesniegtā galīgo izdevumu deklarācija par maksājumiem ir pareiza, un tai ir pievienota skaidra liecība par revīziju pirms tiek iesniegta oficiāla deklarācija par attiecināmo izdevumu kopējo summu.

               56.Saņēmējas valsts struktūras ir atbildīgas par EGF līdzekļu pieprasīšanu no EGF pārvaldības iestādes un vairumā gadījumu arī par minēto līdzekļu izmaksu saņēmējiem. Tāpat tās pārbauda, vai finansējuma mērķis, piešķiršanas joma un apmērs ir atbilstošs EGF programmas nosacījumiem. Turklāt tās nodrošina, ka pakalpojumu sniedzēji attiecībā uz visiem ar EGF saistītajiem izdevumiem un pieprasījumiem piemēro uzraudzības procedūras un atbilstošas protokolēšanas un iekšējās kontroles procedūras un tos pienācīgi dokumentē.

               57.EGF sertificēšanas struktūra ir atbildīga par tādu izdevumu sertificēšanu, kas saistīti ar EGF līdzfinansētajiem pasākumiem. Sertificēšanas struktūra pārliecinās, ka ir izpildītas visas prasības attiecībā uz izdevumu pareizību, likumību, attiecināmību un sistemātiskumu.

               58.Pārvaldības iestāde slēdz līgumu ar ārēju neatkarīgu revīzijas uzņēmumu, lai sniegtu revīzijas atzinumu par to, vai izdevumi, par kuriem ir sniegts ES līdzfinansējums, ir likumīgi un pareizi; detalizēti programmas izdevumu pārskati sniedz patiesu un skaidru priekšstatu, un ieviestās kontroles sistēmas darbojas pareizi.

               Attiecīgās dalībvalsts uzņemtās saistības

               59.Īrija ir sniegusi visus nepieciešamos apliecinājumus tam, ka:

               –piekļuvē ierosinātajām darbībām un to īstenošanai tiks piemēroti vienlīdzīgas attieksmes un nediskriminācijas principi,

               –ir ievērotas valstu un ES tiesību aktos paredzētās prasības par kolektīvo atlaišanu,

               –ierosinātās darbības nesaņems finansiālu atbalstu no citiem Savienības fondiem vai finanšu instrumentiem, kā arī tiks novērsta jebkāda dubulta finansēšana,

               –ar ierosinātām darbībām papildinās no struktūrfondiem finansētās darbības,

               –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu.

               IETEKME UZ BUDŽETU

               Budžeta priekšlikums

               60.EGF nepārsniedz maksimālo gada apjomu EUR 150 miljonu apmērā (2011. gada cenās), kā paredzēts 12. pantā Padomes 2013. gada 2. decembra Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam
                  14
               .

               61.Izskatot pieteikumu attiecībā uz nosacījumiem, kas izklāstīti EGF regulas 13. panta 1. punktā, un ņemot vērā paredzēto atbalsta saņēmēju skaitu, ierosinātās darbības un paredzētās izmaksas, Komisija ierosina izmantot EGF līdzekļus EUR 442 293 apmērā, kas atbilst 60 % no ierosināto darbību kopējām izmaksām, lai sniegtu finansiālu ieguldījumu pieteikumā minēto pasākumu īstenošanā.

               62.Ierosināto lēmumu izmantot EGF kopīgi pieņems Eiropas Parlaments un Padome, kā paredzēts 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību
                  15
               .

               Saistītie tiesību akti

               63.Vienlaikus ar priekšlikumu lēmumam par EGF līdzekļu izmantošanu Komisija Eiropas Parlamentam un Padomei iesniegs priekšlikumu par līdzekļu pārvietošanu uz attiecīgo budžeta pozīciju EUR 442 293 apmērā.

               64.Tajā pašā laikā, kad Komisija pieņem priekšlikumu lēmumam par EGF izmantošanu, tā ar īstenošanas aktu pieņems lēmumu par finansiālo ieguldījumu, kas stājas spēkā dienā, kad Eiropas Parlaments un Padome pieņem ierosināto lēmumu izmantot EGF.

               Priekšlikums

               EIROPAS PARLAMENTA UN PADOMES LĒMUMS

               par Eiropas Globalizācijas pielāgošanās fonda izmantošanu
                  (Īrijas pieteikums EGF/2015/006 IE/PWA International)

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006,
                  16
                un jo īpaši tās 15. panta 4. punktu,

               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību
                  17
                un jo īpaši tā 13. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

               (2)EGF var izmantot, nepārsniedzot maksimālo summu EUR 150 miljoni gadā (2011. gada cenās), kā noteikts Padomes Regulas (ES, Euratom) Nr. 1311/2013
                  18
                12. pantā.

               (3)Īrija 2015. gada 19. jūnijā iesniedza pieteikumu EGF/2015/006 IE/PWA International EGF finansiālā ieguldījuma saņemšanai pēc darba ņēmēju atlaišanas uzņēmumā PWA International Ltd. un vienā piegādes uzņēmumā Īrijā. Pieteikums tika papildināts ar papildu informāciju saskaņā ar Regulas (ES) Nr. 1309/2013 8. panta 3. punktu. Minētais pieteikums atbilst prasībām EGF finansiālā ieguldījuma noteikšanai saskaņā ar minētās regulas 13. pantu.

               (4)Saskaņā ar Regulas (ES) Nr. 1309/2013 6. panta 2. punktu Īrija nolēma sniegt individualizētus pakalpojumus, kurus līdzfinansē EGF, arī 108 jauniešiem, kuri nav nedz nodarbināti, nedz iesaistīti izglītībā vai apmācībā (NEET).

               (5)Saskaņā ar Regulas (ES) Nr. 1309/2013 4. panta 2. punktu Īrijas pieteikumu uzskata par pieņemamu, jo darbinieku atlaišanai ir būtiska ietekme uz nodarbinātību un vietējo, reģionālo vai valsts ekonomiku.

               (6)Tādēļ EGF būtu jāizmanto, lai sniegtu finansiālu ieguldījumu EUR 442 293 apmērā saistībā ar Īrijas iesniegto pieteikumu.

               (7)Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

               IR PIEŅĒMUŠI ŠO LĒMUMU.

               1. pants

               Eiropas Savienības 2015. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 442 293 saistību un maksājumu apropriācijās.

               2. pants

               Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no [the date of its adoption]*.

               Briselē,

                  Eiropas Parlamenta vārdā —
                        Padomes vārdā —

                  priekšsēdētājs
                        priekšsēdētājs

                     (1)
                  OV L 347, 20.12.2013., 855. lpp.

                     (2)
                  EGF regulas 3. panta nozīmē.

                     (3)
                  OV L 393, 30.12.2006., 1. lpp.

                     (4)
                  Saskaņā ar Regulas (ES) Nr. 1309/2013 7. panta 4. punktu.

                     (5)
                  Komisijas 2012. gada 8. novembra Regula (ES) Nr. 1046/2012, ar ko īsteno Eiropas Parlamenta un Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.).

                     (6)
                  2014. gada 28. marta Lufthansa Technik cilvēkresursu departamenta ziņojums IDA Ireland.

                     (7)
                  EGF/2014/016 IE/Lufthansa Technik un EGF/2015/006 IE/PWA International.

                     (8)
                  EGF/2009/021 IE/SR Technics.

                     (9)

                     http://airo.maynoothuniversity.ie/external-content/census-2011-national-mapping-viewer

                  .

                     (10)
                  QQI -

                     www.qqi.ie

                  .

                     (11)
                  http://www.etbi.ie/etbs/directory-of-etbs/.

                     (12)

                     www.springboardcourses.ie

                  ;

                     www.momentumskills.ie

                  .

                     (13)
                  Services Industrial Public and Technical Union; Technical Engineering and Electrical Union.

                     (14)
                  OV L 347, 20.12.2013., 884. lpp.

                     (15)
                  OV C 373, 20.12.2013., 1. lpp.

                     (16)
                  OV L 347, 20.12.2013., 855. lpp.

                     (17)
                  OV C 373, 20.12.2013., 1. lpp.

                     (18)
                  Padomes Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).


Svarīgs juridisks paziņojums

|

52007PC0771

Priekšlikums Padomes lēmums, ar ko Vācijas Federatīvajai Republikai un Polijas Republikai atļauj piemērot pasākumus, atkāpjoties no 5. panta Padomes Direktīvā 2006/112/EK par kopējo pievienotās vērtības nodokļa sistēmu (Autentisks ir tikai teksts vācu un poļu valodā)  /* COM/2007/0771 galīgā redakcija */

	[pic] | EIROPAS KOPIENU KOMISIJA |Briselē, 5.12.2007COM(2007) 771 galīgā redakcijaPriekšlikumsPADOMES LĒMUMS,ar ko Vācijas Federatīvajai Republikai un Polijas Republikai atļauj piemērot pasākumus, atkāpjoties no 5. panta Padomes Direktīvā 2006/112/EK par kopējo pievienotās vērtības nodokļa sistēmu(Autentisks ir tikai teksts vācu un poļu valodā)(iesniegusi Komisija)PASKAIDROJUMA RAKSTSPRIEKšLIKUMA KONTEKSTS |110 | Priekšlikuma pamatojums un mērķi Saskaņā ar 395. pantu 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (turpmāk tekstā — „PVN direktīva”) Padome pēc Komisijas priekšlikuma ar vienprātīgu lēmumu var atļaut jebkurai dalībvalstij piemērot īpašus pasākumus, atkāpjoties no minētās direktīvas, lai vienkāršotu pievienotās vērtības nodokļa (PVN) iekasēšanas procedūru vai novērstu noteiktu veidu nodokļu nemaksāšanu un izvairīšanos no nodokļu maksāšanas. 2007. gada maija un jūnija vēstulēs, kas Komisijas ģenerālsekretariātā reģistrētas 2007. gada 27. jūlijā un 22. oktobrī, Vācijas Federatīvā Republika un Polijas Republika lūdza atļauju piemērot atkāpes pasākumus attiecībā uz to pierobežas tiltu būvniecību un uzturēšanu, kas ietilpst abu valstu attiecīgajos dzelzceļa tīklos. Komisija saskaņā ar PVN direktīvas 395. panta 2. punktu 2007. gada 24. oktobra vēstulē informēja pārējās dalībvalstis par Vācijas Federatīvās Republikas un Polijas Republikas lūgumu. Komisija 2007. gada 25. oktobra vēstulē paziņoja Vācijas Federatīvajai Republikai un Polijas Republikai, ka tās rīcībā ir visa informācija, ko tā uzskata par nepieciešamu lūgumu izvērtēšanai. |120 | Vispārīgais konteksts Lai veicinātu dzelzceļa satiksmi starp abām minētajām valstīm, Vācijas Federatīvā Republika un Polijas Republika nolēma pieņemt nolīgumu par divu pierobežas tiltu būvniecību (un turpmāku uzturēšanu) un vienpadsmit citu pierobežas tiltu pār Oderu (Odra) un Nisu Lužicku (Nysa Łużycka) uzturēšanu. Minētais nolīgums ietvertu pasākumus, ar kuriem attiecībā uz teritoriālo principu atkāpjas no PVN direktīvas. Saskaņā ar nolīgumu Vācijas Federatīvā Republika vai Polijas Republika uzņemtos atbildību par dažādu atsevišķu tiltu būvniecību un uzturēšanu. Nolīgums nosaka, ka būvlaukumi pie pierobežas tiltiem un paši tilti, kas (daļēji) atrodas vienas valsts teritorijā, tiek uzskatīti par otras valsts teritorijā esošiem, ja šī otra valsts ir atbildīga par to būvniecību un uzturēšanu. Tas nozīmē, ka PVN nolūkā attiecībā uz preču piegādēm, pakalpojumu sniegšanu vai preču iegādi Kopienas iekšienē minēto pierobežas tiltu būvniecībai un uzturēšanai tilta daļa Polijas pusē tiks uzskatīta par Vācijas teritorijā esošu, ja Vācija ir atbildīga par šā tilta būvniecību un uzturēšanu, un otrādi. Saskaņā ar nolīgumu Vācijas Federatīvā Republika būs atbildīga par viena jauna tilta būvniecību un uzturēšanu, kā arī četru esošu tiltu uzturēšanu. Polijas Republika būs atbildīga par viena jauna tilta būvniecību un uzturēšanu, kā arī septiņu esošu tiltu uzturēšanu. Saskaņā ar parastajiem noteikumiem PVN direktīvā noteiktais teritoriālais princips paredz, ka preču piegādes, pakalpojumu sniegšanu un preču iegādi Kopienas iekšienē, ko veic Vācijas Federatīvās Republikas teritorijā, ar PVN apliek Vācijā. Tāpat arī preču piegādes, pakalpojumu sniegšanu un preču iegādi Kopienas iekšienē, ko veic Polijas Republikā, ar PVN apliek Polijā. Ja piemērotu parastos noteikumus, tad būtu jānosaka konkrēta to darījumu vieta, par kuriem uzliek nodokli, atkarībā no teritorijas, kurā tiek veikta attiecīgā darbu daļa. Vācijas Federatīvā Republika un Polijas Republika uzskata, ka šo nosacījumu piemērošana uzņēmumiem, kas ir atbildīgi par minētajiem darbiem, sagādātu ievērojamus sarežģījumus nodokļu jomā. Tās uzskata, ka nolīgumā paredzētie nodokļu nosacījumi ir pamatoti un vienkāršos uzņēmumu nodokļu saistības. Komisija piekrīt tam, ka šādos gadījumos būvniecības un uzturēšanas darbu vienveidīga aplikšana ar nodokli būtu vienkāršojums, kas attiecīgajiem uzņēmumiem atvieglotu nodokļu noteikumu piemērošanu salīdzinājumā ar noteikumiem, ko piemēro parasti. |130 | Spēkā esošie noteikumi priekšlikuma jomā Padome iepriekš vairākos gadījumos ir pilnvarojusi dalībvalstis atkāpties no teritoriālā principa attiecībā uz projektiem pierobežas zonā. |141 | Atbilstība pārējiem ES politikas virzieniem un mērķiem Nepiemēro. |APSPRIEšANāS AR IEINTERESēTAJāM PERSONāM UN IETEKMES NOVēRTēJUMS |Apspriešanās ar ieinteresētajām personām |219 | Uz šo jomu neattiecas. |Ekspertu atzinumu pieprasīšana un izmantošana |229 | Neatkarīgu ekspertu atzinums nebija vajadzīgs. |230 | Ietekmes novērtējums Lēmuma priekšlikuma mērķis ir vienkāršot nodokļa iekasēšanas kārtību attiecībā uz pierobežas tiltu būvniecību un uzturēšanu, un tādēļ tam ir pozitīva potenciālā ekonomiskā ietekme. Katrā gadījumā šī ietekme būs ierobežota, jo atkāpes darbības joma ir ierobežota. |PRIEKšLIKUMA JURIDISKIE ASPEKTI |305 | Ierosināto pasākumu kopsavilkums Atļauja Vācijai un Polijai atkāpties no PVN teritoriālas piemērošanas attiecībā uz to pierobežas tiltu būvniecību un uzturēšanu, kuri savieno abas minētās valstis. |310 | Juridiskais pamats 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu 395. pants. |329 | Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. |Proporcionalitātes princips Priekšlikums atbilst proporcionalitātes principam šādu iemeslu dēļ. |331 | Šis lēmums attiecas uz atļauju, ko piešķir dalībvalstīm pēc to pieprasījuma, un tas neuzliek nekādus pienākumus. |332 | Tā kā atkāpes piemērošanas joma ir ierobežota, īpašais pasākums ir proporcionāls izvirzītajam mērķim. |Juridisko instrumentu izvēle |341 | Ierosinātais juridiskais instruments: citi. |342 | Citi instrumenti nebūtu piemēroti šāda iemesla dēļ. Saskaņā ar PVN direktīvas 395. pantu atkāpe no kopējiem PVN noteikumiem ir iespējama vienīgi tad, ja Padome vienprātīgi pēc Komisijas priekšlikuma piešķir atļauju. Tāpēc Padomes lēmums ir vispiemērotākais juridiskais instruments, jo to var adresēt atsevišķām dalībvalstīm. |IETEKME UZ BUDžETU |409 | Priekšlikums neietekmē Kopienas budžetu. |E-4295 |1.  PriekšlikumsPADOMES LĒMUMS,ar ko Vācijas Federatīvajai Republikai un Polijas Republikai atļauj piemērot pasākumus, atkāpjoties no 5. panta Padomes Direktīvā 2006/112/EK par kopējo pievienotās vērtības nodokļa sistēmu(Autentisks ir tikai teksts vācu un poļu valodā)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu[1] un jo īpaši tās 395. panta 1. punktu,ņemot vērā Komisijas priekšlikumu[2],tā kā:2.  Vēstulēs, kas 2007. gada 22. oktobrī un 2007. gada 27. jūlijā reģistrētas Komisijas ģenerālsekretariātā, Vācijas Federatīvā Republika un Polijas Republika lūdza atļauju piemērot īpašus nodokļu pasākumus attiecībā uz atsevišķu abu valstu pierobežas tiltu būvniecību un uzturēšanu.3.  Saskaņā ar Direktīvas 2006/112/EK 395. panta 2. punktu Komisija ar 2007. gada 24. oktobra vēstuli informēja pārējās dalībvalstis par Vācijas Federatīvās Republikas un Polijas Republikas lūgumu. Komisija 2007. gada 25. oktobra vēstulē paziņoja Vācijas Federatīvajai Republikai un Polijas Republikai, ka tās rīcībā ir visa informācija, ko tā uzskata par nepieciešamu lūgumu izvērtēšanai.4.  Īpašā pasākuma nolūks ir panākt, lai saskaņā ar nolīgumu, kas noslēgts starp abām valstīm par atbildības sadali attiecībā uz minēto pierobežas tiltu būvniecību un uzturēšanu, jautājumos, kas skar pierobežas tiltu būvniecībai un uzturēšanai paredzēto preču piegādi, pakalpojumu sniegšanu un preču iegādi Kopienas iekšienē, tiktu uzskatīts, ka tilti un to būvlaukumu atrašanās vieta ir pilnībā vienas konkrētas dalībvalsts teritorijā.5.  Ja īpašais pasākums netiek pieņemts, ikreiz, kad tiktu veikta preču piegāde, pakalpojumu sniegšana vai preču iegāde Kopienas iekšienē, būtu jānosaka, vai nodokļa uzlikšanas vieta ir Vācijas Federatīvā Republika vai Polijas Republika. Pierobežas tilta būvniecības darbi, kas tiek veikti Vācijas teritorijā, tiktu aplikti ar pievienotās vērtības nodokli Vācijā, bet Polijas teritorijā veiktie darbi — ar pievienotās vērtības nodokli Polijā.6.  Ar atkāpi ir plānots vienkāršot nodokļu iekasēšanu par minēto tiltu būvniecību un uzturēšanu.7.  Atkāpei nebūs negatīvas ietekmes uz Kopienas pašu resursiem no pievienotās vērtības nodokļa,IR PIEŅĒMUSI ŠO LĒMUMU.1. pantsVācijas Federatīvajai Republikai un Polijas Republikai saskaņā ar 2. un 3. panta nosacījumiem ir atļauts piemērot pasākumus, atkāpjoties no Direktīvas 2006/112/EK, attiecībā uz viena pierobežas tilta pār Oderu (Odra) un viena pār Nisu Lužicku (Nysa Łużycka) būvniecību un turpmāku uzturēšanu, kā arī divu pierobežas tiltu pār Oderu (Odra) un deviņu pār Nisu Lužicku (Nysa Łużycka) uzturēšanu, kuri daļēji atrodas Vācijas Federatīvās Republikas un daļēji Polijas Republikas teritorijā. Sīkāka informācija par tiltiem ir šā lēmuma pielikumā.2. pantsAtkāpjoties no Direktīvas 2006/112/EK 5. panta, attiecībā uz pierobežas tiltu, par kura būvniecību un uzturēšanu ir atbildīga Vācijas Federatīvā Republika, un pierobežas tiltiem, par kuru uzturēšanu pilnībā ir atbildīga Vācijas Federatīvā Republika, šos tiltus un to būvlaukumus, ciktāl tie atrodas Polijas teritorijā, būvniecībai un uzturēšanai paredzēto preču piegāžu, pakalpojumu sniegšanas un preču iegādes Kopienas iekšienē nolūkos uzskata par Vācijas teritorijas daļu.3. pantsAtkāpjoties no Direktīvas 2006/112/EK 5. panta, attiecībā uz pierobežas tiltu, par kura būvniecību un uzturēšanu ir atbildīga Polijas Republika, un pierobežas tiltiem, par kuru uzturēšanu pilnībā ir atbildīga Polijas Republika, šos tiltus un to būvlaukumus, ciktāl tie atrodas Vācijas teritorijā, būvniecībai un uzturēšanai paredzēto preču piegāžu, pakalpojumu sniegšanas un preču iegādes Kopienas iekšienē nolūkos uzskata par Polijas teritorijas daļu.4. pantsŠis lēmums ir adresēts Vācijas Federatīvajai Republikai un Polijas Republikai.Briselē,Padomes vārdā —priekšsēdētājsPIELIKUMSŠā lēmuma 1. pantā minētie tilti:1. Vācijas Federatīvā Republika ir atbildīga par šāda pierobežas tilta būvniecību:a) pierobežas tilts pār Oderu (Odra) starp Frankfurti pie Oderas un Kunovici (Kunowice) , atzīme 580,640.2. Polijas Republika ir atbildīga par šāda pierobežas tilta būvniecību:a) pierobežas tilts pār Nisu Lužicku (Nysa Łużycka) starp Horku (Horka) un Veglinecu (Węgliniec) , atzīme 130,470.3. Vācijas Federatīvā Republika ir atbildīga par šādu pierobežas tiltu uzturēšanu:a) pierobežas tilts pār Oderu (Odra) starp Neurüdnitz un Siekierki , atzīme 653,903;b) pierobežas tilts pār Oderu (Odra) starp Küstrin Kietz un Küstrin Kostrzyn , atzīme 615,102;c) pierobežas tilts pār Oderu (Odra) starp Frankfurti pie Oderas un Kunovici (Kunowice) , atzīme 580,640;d) pierobežas tilts pār Nisu Lužicku (Nysa Łużycka) starp Hagenwerder un Ręczyn , atzīme 169,611;e) pierobežas tilts pār Nisu Lužicku (Nysa Łużycka) starp Hirschfelde un Trzciniec Zgorzelecki , atzīme 186,281.4. Polijas Republika ir atbildīga par šādu pierobežas tiltu uzturēšanu:a) pierobežas tilts pār Nisu Lužicku (Nysa Łużycka) starp Gubenu (Guben) un Gubinu (Gubin) , atzīme 13,375;b) pierobežas tilts pār Nisu Lužicku (Nysa Łużycka) starp Gubenu (Guben) un Gubineku (Gubinek) , atzīme 17,625;c) pierobežas tilts pār Nisu Lužicku (Nysa Łużycka) starp Forstu (Forst) un Tuplici (Tuplice) , atzīme 51,935;d) pierobežas tilts pār Nisu Lužicku (Nysa Łużycka) starp Bad Muskau und Łęknica , atzīme 80,530;e) pierobežas tilts pār Nisu Lužicku (Nysa Łużycka) starp Horku (Horka) un Veglinecu (Wegliniec) , atzīme 130,470;f) pierobežas tilts pār Nisu Lužicku (Nysa Łużycka) starp Gorlici (Görlitz) un Zgorželecu (Zgorzelec) , atzīme 153,885;g) pierobežas tilts pār Nisu Lužicku (Nysa Łużycka) starp Krzewina Zgorzelecka un Trzciniec Zgorzelecki , atzīme 184,220;h) pierobežas tilts pār Nisu Lužicku (Nysa Łużycka) starp Krzewina Zgorzelecka un Trzciniec Zgorzelecki , atzīme 184,780.[1] OV L 347, 11.12.2006., 1. lpp. Direktīvā grozījumi izdarīti ar Direktīvu 2006/138/EK (OV L 384, 29.12.2006., 92. lpp.)[2] OV C , , . lpp.


Svarīgs juridisks paziņojums

|

52007PC0650

Priekšlikums Padomes pamatlēmumam, ar ko groza Padomes Pamatlēmumu 2002/475/JHA par terorisma apkarošanu {SEC(2007) 1424} {SEC(2007) 1425}  /* COM/2007/0650 galīgā redakcija - CNS 2007/0236 */

	[pic] | EIROPAS KOPIENU KOMISIJA |Briselē, 6.11.2007COM(2007) 650 galīgā redakcija2007/0236 (CNS)PriekšlikumsPADOMES PAMATLĒMUMAM,ar ko groza Padomes Pamatlēmumu 2002/475/JHA par terorisma apkarošanu(iesniegusi Komisija) {SEC(2007) 1424}{SEC(2007) 1425}PASKAIDROJUMA RAKSTS1. PRIEKšLIKUMA SATURS110-  Priekšlikuma pamatojums un mērķiTerorisms ir viens no visnopietnākajiem draudiem demokrātijai, cilvēktiesību brīvai īstenošanai un ekonomiskai un sociālai attīstībai.Eiropas Savienība Līgumā par Eiropas Savienību ir izvirzījusi sev mērķi nodrošināt pilsoņiem augstu drošības līmeni brīvības, drošības un tiesiskuma telpā. Lai attiecībā uz terorisma apkarošanu sasniegtu šo mērķi, ārkārtīgi svarīga ir efektīvu krimināltiesību esamība Eiropas Savienības dalībvalstīs. Būtiska ir arī pasākumu veikšana, lai uzlabotu starptautisko sadarbību šajā jomā.Modernajām informācijas un komunikāciju tehnoloģijām ir būtiska nozīme terorisma draudu propagandēšanā. Jo īpaši internets ir lēts, ātrs, viegli pieejams, un tam faktiski ir globāls pārklājums. Visas šīs priekšrocības, ko atzinīgi novērtē iedzīvotāji, kas ievēro likumu un gūst labumu no interneta ikdienas dzīvē, diemžēl izmanto arī teroristi. Teroristi internetu izmanto kā propagandas izplatīšanas līdzekli mobilizācijas un vervēšanas mērķiem, kā arī, lai izplatītu norādījumus un rokasgrāmatas tiešsaistē, kuras ir paredzētas apmācībai vai uzbrukumu plānošanai. Tie abi ir adresēti pašreizējiem un potenciālajiem atbalstītājiem.Šādā veidā internets ir viens no galvenajiem radikalizācijas un vervēšanas veicinātājiem, un to izmanto arī kā informācijas avotu par terorisma līdzekļiem un metodēm, tādējādi internets darbojas kā „virtuālās apmācības nometne”. Terorisma propagandas un īpašo zināšanu par terorismu izplatīšana internetā papildina un palielina ideoloģisko apstrādi un apmācību, ko veic nesaistē, un veicina spēcīgākas un plašākas terorisma aktīvistu un atbalstītāju platformas izveidi.Šādu pieaugošu draudu novēršana ir politiska steidzamība. ES jāapkaro mūsdienu terorisms un tā jaunās darbības metodes ar tādu pašu noteiktību un spēku, kāds parādīts, apkarojot tradicionālo terorismu. Šis priekšlikums atjaunina Pamatlēmumu par terorisma apkarošanu [OV L 164, 22.6.2002., 3.–7. lpp.] un saskaņo to ar Eiropas Padomes Konvenciju par terorisma novēršanu, terorisma jēdzienā iekļaujot publisku aicinājumu veikt teroristiskus nodarījumus, teroristu vervēšanu un teroristu apmācību.Ir būtiski, ka šos nodarījumus iekļauj arī Pamatlēmumā par terorisma apkarošanu galvenokārt šādu iemeslu dēļ:- tas ietver priekšrocības, ko sniedz integrētāka Eiropas Savienības institucionālā sistēma (jo īpaši – nekādu ilgstošu parakstīšanas un ratifikācijas procedūru, kā tas ir attiecībā uz Eiropas Padomes konvencijām, atbilstošu pārraudzīšanas mehānismu piemērošanu un vienotu interpretāciju, ko sniedz Tiesa);- Pamatlēmums nodrošina konkrētu tiesisko režīmu, jo īpaši attiecībā uz kriminālsankciju veidiem un līmeni un obligātajiem jurisdikcijas noteikumiem, ko attiecinās arī uz tikko integrētajiem nodarījumiem;- Pamatlēmums ir galvenais ES terorisma apkarošanas politikas instruments – tādējādi šo sagatavošanā esošo tiesību aktu tieša iekļaušana aktivizē tos Eiropas Savienības sadarbības mehānismus, kas atsaucas uz Pamatlēmumu.Pievienotā vērtība, ko rada publiskā aicinājuma veikt teroristiskus nodarījumus, teroristu vervēšanas un teroristu apmācības iekļaušana ES pretterorisma koncepcijā, plašāk paskaidrota ir ietekmes novērtējumā.Pamatlēmums par terorisma apkarošanu attiecas arī uz rīcību, kas var veicināt terora aktus trešās valstīs. Tas atspoguļo Komisijas apņemšanos cīnīties pret terorismu globālā, kā arī Eiropas Savienības līmenī. Šis priekšlikums saglabā šo pieeju un uzsver starptautiskās sadarbības nozīmi pašreizējo organizāciju un sadarbības mehānismu ietvarā.Eiropas Savienība un tās dalībvalstis balstās uz cilvēktiesību un pamattiesību ievērošanu, cilvēka cieņas nodrošināšanu un šo tiesību aizsargāšanu gan attiecībā uz privātpersonām, gan iestādēm.120-  Vispārējais kontekstsEiropas SavienībaPamatlēmums par terorisma apkarošanu tuvina teroristisku nodarījumu definīciju visās dalībvalstīs un nodrošina, ka fiziskām un juridiskām personām, kuras ir izdarījušas šādus nodarījumus vai ir par tiem atbildīgas, piemēro sodus un sankcijas, kas atspoguļo nodarījuma smagumu. Tajā ir noteikti gadījumi, kuros dalībvalstīm ir jāuzņemas jurisdikcija pār teroristiskiem nodarījumiem, lai par tiem var efektīvi veikt kriminālvajāšanu, un ietverti īpaši pasākumi attiecībā uz teroristisku nodarījumu upuru aizsardzību un palīdzības sniegšanu to neaizsargātības dēļ.Komisijas pirmajā novērtējuma ziņojumā par Pamatlēmuma par terorisma apkarošanu īstenošanu [COM(2004)409 galīgā versija, 8.6.2004., un Komisijas dienestu darba dokumentā SEC(2004) 688, 8.6.2004.] izvērtēta pamatlēmuma īstenošanu dalībvalstīs attiecīgajā brīdī. Komisijas otrais novērtējuma ziņojums, kas pieņemts vienlaikus ar šo priekšlikumu, atjaunina novērtējumu attiecībā uz dalībvalstīm, ko jau izvērtēja iepriekšējā ziņojumā, un ietver pilnīgu un sākotnēju novērtējumu par pamatlēmuma īstenošanu dalībvalstīs, ko novērtē pirmo reizi. Abi ziņojumi atspoguļo saskaņotības pakāpi, kāda Eiropas Savienībā ir sasniegta papildus pamatlēmuma par terorisma apkarošanu pieņemšanai, un sniedz noderīgas interpretējošas pamatnostādnes, kā arī vērtīgu pārskatu pār dalībvalstīs pastāvošajiem tiesību aktiem, kas vēršas pret terorismu.Saskaņā ar Hāgas programmu Eiropadome uzsver, ka terorisma efektīva novēršana un apkarošana, pilnībā ievērojot pamattiesības, prasa, lai dalībvalstis neierobežotu pasākumus, nodrošinot tikai savu drošību, bet koncentrētos arī uz Savienības drošību kopumā.Saskaņā ar ES terorisma apkarošanas stratēģiju un ES radikālisma un vervēšanas apkarošanas rīcības plānu, ko 2005. gada decembrī pieņēma Tieslietu un iekšlietu padome, ES aicina veikt pasākumus, lai apkarotu interneta izmantošanu terorisma mērķiem. Tajā ir arī uzsvērts, ka dalībvalstu pasākumi ir jāapvieno ar darbību ES līmenī.Savos 2006. gada 15. un 16. jūnija secinājumos Eiropadome skaidri lūdz Padomi un Komisiju izstrādāt pasākumus, lai novērstu interneta ļaunprātīgu izmantošanu terorisma nolūkos, vienlaicīgi ievērojot pamattiesības un principus.Starptautiskais līmenisEiropas Padomes Konvencija par terorisma apkarošanu (Varšava, 2005. gada 16. maijs) prasa Konvencijas dalībvalstīm nodrošināt, ka publisks aicinājums veikt teroristiskus nodarījumus, teroristu vervēšana un teroristu apmācība ir sodāma.Turklāt īpaši svarīga ir Apvienoto Nāciju Organizācijas Drošības padomes Rezolūcija 1624 (2005. gada 14. septembris) un Apvienoto Nāciju Organizācijas Globālā pretterorisma stratēģija (2006. gada 8. septembris). Jāņem vērā arī G8 galotņu sanāksme (Krievijā, Sanktpēterburgā, 2006. gada 16. jūlijā) un EDSO Ministru Padomes Lēmums Nr. 7/06 „Interneta izmantošanas terorisma mērķiem apkarošana”(2006. gada 5. decembris).130-  Spēkā esošie noteikumi priekšlikuma jomāPamatlēmuma par terorisma apkarošanu 4. pantā minēts, ka kūdīšana veikt teroristiskus nodarījumus, to atbalstīšana vai līdzdalība tajos ir sodāma. Šā paša pamatlēmuma 2. pants prasa dalībvalstīm saukt pie kriminālatbildības tos, kas vada teroristu grupu vai piedalās tās darbībās. Tomēr šie noteikumi neaptver pilnībā terorisma propagandu un īpašo zināšanu par terorismu izplatīšanu, jo īpaši caur internetu.Eiropas Padomes Konvencijas par terorisma apkarošanu 5. līdz 7. pantā Konvencijas dalībvalstīm prasīts nodrošināt, ka publisks aicinājums veikt teroristiskus nodarījumus, teroristu vervēšana un teroristu apmācība, kad veiktas nelikumīgi un ar nolūku, ir sodāmas (5. līdz 7. pants). Turklāt 9. pantā valstu pusēm prasīts 5. līdz 7. pantā noteiktajiem nodarījumiem noteikt papildu nodarījumus.140-  Atbilstība pārējiem ES politikas virzieniem un mērķiemPriekšlikums atbilst ES radikālisma un vervēšanas apkarošanas stratēģijai un rīcības plānam, atjaunina un papildina ES tiesisko regulējumu, kas vēršas pret terorismu, un ir saskaņā ar Eiropas Savienības Pamattiesību hartu [OV C 364, 18.12.2000.,1. lpp].Terorisma apkarošanas pasākumiem ir jābūt saistītiem ar cilvēktiesību un pamattiesību aizsardzību. Šis priekšlikums izskata jautājumus, kas robežojas starp brīvību, piemēram, vārda brīvības, biedrošanās brīvības un reliģiskās pārliecības brīvības, likumīgu īstenošanu un kriminālu rīcību. Tādēļ šis priekšlikums ir izstrādāts, rūpīgi izskatot šādas cilvēktiesības un pamatbrīvības. Jo īpaši saskaņā ar ECK 10. pantu ir ierobežojumi, ko vārda brīvībai nosaka jaunais nodarījums – publisks aicinājums veikt teroristisku nodarījumu.2. APSPRIEšANāS AR IEINTERESēTAJāM PERSONāM UN IETEKMES NOVēRTēJUMS-  Apspriešanās ar ieinteresētajām personām211Apspriešanās metodes, galvenās mērķa nozares un vispārējs respondentu raksturojumsKomisija 2006. gadā nosūtīja trīs dažādas aptaujas lapas: 2006. gada 26. jūnijā aptaujas lapu dalībvalstīm; 2006. gada 20. novembrī aptaujas lapu plašsaziņas līdzekļiem, attiecīgās rūpniecības nozarei un pilsoniskajai sabiedrībai, valstu, Eiropas un starptautiskajām NVO, kuras nodarbojas ar cilvēktiesību jautājumiem, advokātu un juristu kolēģijai, izdevējiem, raidorganizāciju un žurnālistu asociācijām, interneta pakalpojumu sniedzējiem, telekomunikāciju uzņēmumiem un citām attiecīgām rūpniecības nozarēm; un, visbeidzot, 2006. gada 11. decembrī – aptaujas lapu Eiropolam, Cepol un Eurojust . Turklāt Komisija veica pārrunas un rīkoja tikšanās ar Eiropas plašsaziņas līdzekļiem un interneta pakalpojumu sniedzējiem. Visbeidzot, 2007. gada 20. martā rīkoja konferenci, lai kopā saaicinātu dalībvalstu pārstāvjus, Eiropolu, Eurojust un Cepol , darītu tiem zināmus aptaujas lapu rezultātus un pārrunātu iespējamos risinājumus, kā cīnīties pret interneta izmantošanu terorisma mērķiem.212Atbilžu kopsavilkums un tas, kā tās ņemtas vērāUz šīm trijām aptaujas lapām sniegtās atbildes ir apkopotas šim priekšlikumam pievienotā ietekmes novērtējuma I, II un III pielikumā.2007. gada 20. martā rīkotā konference apstiprināja, ka ir sniegts pietiekams atbalsts grozījumu veikšanai Pamatlēmumā par terorisma apkarošanu, lai iekļautu jaunos nodarījumus – publisku aicinājumu veikt teroristiskus nodarījumus, teroristu vervēšanu un teroristu apmācību, tostarp, kad tos veic caur internetu, ciktāl kriminālatbildība neizjauc līdzsvaru, kāds panākts Eiropas Padomes Konvencijā par terorisma novēršanu.Pašreizējais priekšlikums ir līdzsvarota pieeja, kurā ņemtas vērā trijās atbildes lapās sniegtās atbildes un apspriedēs paustie viedokļi, un tā pamatā ir pievienotais ietekmes novērtējums. Priekšlikums jo īpaši ietver nodarījumus, kas ir analogi nodarījumiem, kuri ieviesti Eiropas Padomes Konvencijā par terorisma novēršanu. Šādā veidā tas nodrošina atbilstošus juridiskus pasākumus, lai novērstu publisku aicinājumu veikt teroristiskus nodarījumus, teroristu vervēšanu un teroristu apmācību, tostarp, kad šādus nodarījumus veic caur internetu. Tas pilnībā ievēro cilvēktiesības un nemaina pakalpojuma sniedzēju atbildības režīmu, ko nosaka Direktīva par elektronisko tirdzniecību.-  Ekspertu atzinumu pieprasīšana un izmantošana229Neatkarīgu ekspertu atzinums nebija vajadzīgs.230-  Ietekmes novērtējums1. Nekādu politikas izmaiņu (kas ir apspriežams „status quo”, jo pastāv Eiropas Padomes Konvencija par terorisma novēršanu).2. Aizliedz interneta pakalpojumu sniedzējiem nodrošināt piekļuvi materiāliem, kuru mērķis ir publiski aicināt uz teroristisku nodarījumu veikšanu, teroristu vervēšana un teroristu apmācība.3. Uzlabo tiesību aizsardzības iestāžu rīcībspēju un īpašās zināšanas, lai apkarotu interneta izmantošanu terorisma mērķiem (veicot atbilstošu apmācību, sniedzot ekspertu atbalstu un nodrošinot efektīvu aprīkojumu, ko varbūt finansēs Eiropas Komisija).4. Mudina dalībvalstis parakstīt un/vai ratificēt Eiropas Padomes Konvenciju par terorisma novēršanu (ar politisku paziņojumu).5. Pārskata Pamatlēmumu par terorisma apkarošanu, lai ieviestu nodarījumus, kas ir analogi nodarījumiem, kuri paredzēti Eiropas Padomes Konvencijā par terorisma novēršanu, un nodrošinātu, ka publisks aicinājums veikt teroristiskus nodarījumus, teroristu vervēšana un teroristu apmācība caur internetu ir sodāmi.Pēc rūpīgas izpētes par katra risinājuma ietekmi uz drošību, ekonomiku un cilvēktiesībām, kā arī izsverot to priekšrocības un trūkumus, 5. un 3. risinājuma apvienojums šķiet visefektīvākā politika cīņā pret interneta izmantošanu terorisma mērķiem, vienlaikus pilnībā ievērojot cilvēktiesības.231Komisija ir veikusi darba programmā minēto ietekmes novērtējumu, kurš ir pieejams tīmekļa vietnē: www.europa.eu.int.3. PRIEKšLIKUMA JURIDISKIE ASPEKTI305-  Ierosināto pasākumu kopsavilkumsIerosinātie grozījumi Padomes 2002. gada 13. jūnija Pamatlēmumā par terorisma apkarošanu ir paredzēti, lai saskaņotu valstu noteikumus par publisku aicinājumu veikt teroristiskus nodarījumus, teroristu vervēšanu un teroristu apmācību tā, lai šie rīcības veidi ir sodāmi visā ES arī tad, kad tie veikti caur internetu, un nodrošinātu, ka pašreizējos noteikumus par sodiem, juridisku personu atbildību un kriminālvajāšanu, ko attiecina uz teroristiskiem nodarījumiem, attiecina arī uz šādiem rīcības veidiem.310-  Juridiskais pamatsLīguma par Eiropas Savienību 29. pants, 31. panta 1. punkta e) apakšpunkts un 34. panta 2. punkta b) apakšpunkts.320-  Subsidiaritātes principsSubsidiaritātes princips ir piemērojams Eiropas Savienības pasākumiem.Dalībvalstis nevar pilnībā sasniegt priekšlikuma mērķus šāda (-u) iemesla (-u) dēļ.Mūsdienās terorisms ir ļoti globāls. Propagandas izplatīšanai, kuras mērķis ir caur internetu mobilizēt un vervēt, kā arī izplatīt norādījumus un rokasgrāmatas tiešsaistē, kuras paredzētas apmācībai vai uzbrukumiem, ir būtisks starptautisks un pārrobežu raksturs. Draudi ir starptautiska rakstura, tādējādi arī problēmas risinājumam vismaz daļēji jābūt starptautiskā līmenī.Gan ES terorisma apkarošanas, gan kibernoziedzības apkarošanas politika prasa dalībvalstu saskaņotas pūles, kā arī sadarbību starptautiskā līmenī, lai sasniegtu izvirzītos mērķus. Atšķirības dažādu dalībvalstu tiesiskajā režīmā kavē saskaņotus pasākumus, kas jāveic ES līmenī, un apgrūtina sadarbību starptautiskā līmenī.Priekšlikuma mērķus sasniegs labāk ar vienotu rīcību šāda (-u)iemesla (-u) dēļ.Pašreizējie papildu centieni valstu un ES līmenī apkarot terorismu ir nepārprotami jāattiecina arī uz teroristu jaunajiem darbības veidam. Pašreizējās kopējās terorisma definīcijas paplašināšana neļaus teroristiem gūt labumu no nepilnībām un atšķirībām valstu tiesību aktos. Operatīvs tiesību aizsardzības iestāžu darbs pret pārrobežu kriminālām darbībām būs ievērojami atvieglināts. Kopējs pamats arī atvieglinās visām dalībvalstīm sadarbību starptautiskā līmenī, nostiprinot ES pozīciju starptautiskajā forumā.Pastiprināta tiesību aizsardzības iestāžu sadarbības ES un starptautiskā līmenī panāks efektīvāku izmeklēšanu un saukšanu pie atbildības, kas uzlabos drošību.Tāpēc priekšlikums atbilst subsidiaritātes principam.-  Proporcionalitātes principsPriekšlikums atbilst proporcionalitātes principam šāda (-u) iemesla (-u) dēļ.Šis priekšlikums nepārsniedz to, kas ir vajadzīgs un rada pievienoto vērtību ES līmenī. Kā pamatlēmums tas ir saistošs dalībvalstīm attiecībā uz sasniedzamajiem rezultātiem, bet ļauj valstu iestādēm izvēlēties īstenošanas formu un metodes.Direktīvas par elektronisko tirdzniecību un Direktīvas par datu uzglabāšanu noteikumi nemainās, tādējādi telekomunikāciju pakalpojumu sniedzējiem un operatoriem netiek uzliktas jaunas saistības. Rūpniecības nozarei priekšlikums neuzliek par pienākumu izveidot jaunus sadarbības mehānismus. Tas vienkārši liek pastiprināti izmantot esošos mehānismus saskaņā ar Direktīvu par elektronisko tirdzniecību un Direktīvu par datu saglabāšanu. Netiešās izmaksas, kas izriet no šī priekšlikuma, ir ierobežotas līdz papildu darba slodzei, ko rada izmeklēšana saistībā ar jaunajiem nodarījumiem. Ņemot vērā teroristu vajāšanas, ko ik gadu veic ES, šķiet, ka šādas izmaksas nav ievērojamas.-  Instrumentu izvēle341Ierosinātie instrumenti – pamatlēmums, balstoties uz Līguma par Eiropas Savienību 34. panta 2. punkta b) apakšpunktu. Tā kā pamatlēmuma mērķis ir tuvināt dalībvalstu tiesību aktus, citi instrumenti nav atbilstoši.4. IETEKME UZ BUDžETU409Priekšlikums neietekmē Kopienas budžetu.E-140582007/0236 (CNS)PriekšlikumsPADOMES PAMATLĒMUMAM,ar ko groza Padomes Pamatlēmumu 2002/475/JHA par terorisma apkarošanuEIROPAS SAVIENĪBAS PADOME,ņemot vērā Līgumu par Eiropas Savienību, jo īpaši tā 29. pantu, 31. panta 1. punkta e) apakšpunktu un 34. panta 2. punkta b) apakšpunktu,ņemot vērā Komisijas priekšlikumu[1],ņemot vērā Eiropas Parlamenta atzinumu[2],tā kā:(1) Terorisms ir viens no visnopietnākajiem pārkāpumiem pret universālajām vērtībām, kuras ir Eiropas Savienības pamatā – cilvēka cieņa, brīvība, vienlīdzība un solidaritāte, cilvēktiesību un pamattiesību ievērošana. Tas ir arī viens no visnopietnākajiem uzbrukumiem demokrātijas un tiesiskuma principiem, kas ir kopēji dalībvalstīm un uz kuriem ir balstīta Eiropas Savienība.(2) Padomes Pamatlēmums 2002/745/JHA par terorisma apkarošanu ir Eiropas Savienības terorisma apkarošanas politikas pamatā. Tas, ka visās dalībvalstīs ir panākts kopējs tiesiskais regulējums un jo īpaši tas, ka panākta teroristisku nodarījumu definīcijas saskaņošana, ir ļāvis Eiropas Savienības terorisma apkarošanas politikai attīstīties un paplašināties, ievērojot pamattiesības un tiesiskumu.(3) Terorisma draudi pēdējos gados ir palielinājušies un strauji izplatījušies, notikušas izmaiņas terorisma aktīvistu un atbalstītāju darbības veidā, tostarp strukturētu un hierarhisku grupu aizstāšana ar daļēji autonomām vienībām, kas viena ar otru ir vāji saistītas. Šādas vienības savstarpēji saista starptautiskos tīklus un aizvien vairāk balstās uz jauno tehnoloģiju, jo īpaši interneta, izmantošanu.(4) Internetu izmanto, lai iedvesmotu un mobilizētu vietējos teroristu tīklus un privātpersonas Eiropā un kā informācijas avotu par terorisma līdzekļiem un metodēm, tādējādi internets darbojas kā „virtuālās apmācības nometne”. Publisks aicinājums veikt teroristiskus nodarījumus, teroristu vervēšana un teroristu apmācība ir palielinājusies, uzņemoties pavisam nelielu risku ar ļoti zemām izmaksām.(5) Hāgas programmā uzsvērts, ka efektīva terorisma novēršana un apkarošana, pilnībā ievērojot pamattiesības, prasa, lai dalībvalstis neierobežotu pasākumus, nodrošinot tikai savu drošību, bet pievērstu uzmanību arī Savienības drošībai kopumā.(6) Rīcības plānā par Hāgas programmas ieviešanu atgādināts, ka cīņā pret terorismu ir vajadzīga globāla reaģēšana un ka nevar ignorēt to, ko pilsoņi sagaida no Eiropas Savienības, nedz arī Savienība nedrīkst neattaisnot šīs cerības. Turklāt tajā teikts, ka uzmanība galvenokārt jāpievērš dažādiem aspektiem saistībā ar novēršanu, sagatavotību un atbildes sniegšanu, lai vēl vairāk uzlabotu un vajadzības gadījumā papildinātu dalībvalstu spējas apkarot terorismu, īpašu uzmanību pievēršot vervēšanai, finansēšanai, riska analīzei, kritisko infrastruktūru aizsardzībai un seku pārvaldīšanai.(7) Pašreizējais priekšlikums paredz ar terorismu saistītu nodarījumu kriminalizēšanu, lai sekmētu politikas vispārīgāko mērķi – terorisma novēršana, samazinot to materiālu izplatīšanu, kas varētu mudināt cilvēkus veikt teroristiskus uzbrukumus.(8) Apvienoto Nāciju Drošības padomes Rezolūcija 1624 (2005) aicina valstis veikt nepieciešamos un atbilstošos pasākumus un atbilstoši starptautiskajos tiesību aktos noteiktajām saistībām aizliegt kūdīšanu uz terora akta vai aktu veikšanu, un novērst šādu rīcību. Apvienoto Nāciju Ģenerālsekretāra 2006. gada 27. aprīļa ziņojumā „Apvienojoties pret terorismu – ieteikumi vispārējai terorisma apkarošanas stratēģijai” skaidrots, ka iepriekš minētā rezolūcija nodrošina pamatu, ka kūdīšana uz teroristisku nodarījumu veikšanu un teroristu vervēšana, tostarp caur internetu, ir krimināli sodāma. Apvienoto Nāciju Globālā terorisma apkarošanas stratēģijā (2006. gada 8. septembris) minēts, ka ANO dalībvalstis nolemj izpētīt veidus un līdzekļus, kā koordinēt centienus starptautiskā un reģionālā līmenī, lai apkarotu terorismu visos tā veidos un izpausmēs internetā.(9) Eiropas Padomes Konvencija par terorisma apkarošanu nosaka Konvencijas dalībvalstīm par pienākumu kriminalizēt publisku aicinājumu veikt teroristisku nodarījumu, teroristu vervēšanu un teroristu apmācību, kad to veic nelegāli un ar nolūku.(10) Teroristisku nodarījumu, tostarp ar teroristu darbībām saistītu nodarījumu, definīcija ir vēl vairāk jātuvina visās dalībvalstīs tā, lai tā ietvertu publisku aicinājumu veikt teroristisku nodarījumu, teroristu vervēšanu un teroristu apmācību, kad to veic ar nolūku.(11) Fiziskām un juridiskām personām, kuras ir veikušas vai ir atbildīgas par publisku aicinājumu veikt teroristiskus nodarījumus, teroristu vervēšanu un teroristu apmācību, kad to veic nelegāli un ar nolūku, ir jāpiemēro sodi un sankcijas. Šāda veida rīcībai ir jābūt vienādi sodāmai visās dalībvalstīs, neatkarīgi no tā, vai nodarījums ir veikts caur internetu.(12) Jāizstrādā papildu jurisdikcijas noteikumi, lai nodrošinātu, ka par publisku aicinājumu veikt teroristiskus nodarījumus, teroristu vervēšanu un teroristu apmācību var efektīvi veikt kriminālvajāšanu, kad to nolūks ir veikt teroristisku nodarījumu vai tās ir izraisījušas šāda nodarījuma veikšanu, kas ir pakļauts attiecīgās dalībvalsts jurisdikcijai.(13) Ņemot vērā to, ka ierosinātās rīcības mērķus dalībvalstis vienpusēji nevar sasniegt pietiekamā mērā, un tāpēc šos mērķus labāk var sasniegt Savienības līmenī, jo visā Eiropā vajadzīgi saskaņoti noteikumi, Savienība var pieņemt pasākumus saskaņā ar subsidiaritātes principu. Saskaņā ar proporcionalitātes principu šis pamatlēmums nepārsniedz to, kas ir vajadzīgs šo mērķu sasniegšanai.(14) Savienība ievēro principus, kas atzīti Līguma par Eiropas Savienību 6. panta 2. punktā un atspoguļoti Eiropas Savienības Pamattiesību hartā, it sevišķi tās II un VI nodaļā. Neko šajā pamatlēmumā nevar interpretēt tādā veidā, ka tas paredz mazināt vai ierobežot tādas pamattiesības vai pamatbrīvības kā vārda brīvību, pulcēšanās brīvību vai biedrošanās brīvību, tiesības uz privātās un ģimenes dzīves neaizskaramību, tostarp tiesības ievērot sarakstes konfidencialitāti.(15) Publisks aicinājums veikt teroristiskus nodarījumus, teroristu vervēšana un teroristu apmācība ir tīši noziegumi. Tāpēc neko šajā pamatlēmumā nevar interpretēt tādā veidā, ka tas paredz mazināt vai ierobežot informācijas izplatīšanu zinātniskiem, akadēmiskiem vai pārskata mērķiem. Radikālu, polemisku vai strīdīgu uzskatu paušana sabiedriskās apspriedēs par jutīgiem politiskiem jautājumiem, tostarp terorismu, ir ārpus šā pamatlēmuma darbības jomas un jo īpaši uz tiem neattiecas definīcija par publisku aicinājumu veikt teroristiskus nodarījumus.IR PIEŅĒMUSI ŠO PAMATLĒMUMU.1. pantsŠādi groza 2002. gada 13. jūnija Pamatlēmumu par terorisma apkarošanu.1. Pamatlēmuma 3. pantu aizstāj ar šādu tekstu:„ 3. pants – nodarījumi, kas saistīti ar teroristu darbībām1.  Šajā pamatlēmumā:2.  „publisks aicinājums veikt teroristiskus nodarījumus” nozīmē informācijas izplatīšanu vai kā citādi darīšanu zināmu sabiedrībai ar mērķi kūdīt uz kādu no 1. panta 1. punkta a) līdz h) apakšpunktā minēto darbību veikšanu, kad šāda rīcība, neskatoties uz to, vai tā tieši vai netieši propagandē teroristiskus nodarījumus, rada apdraudējumu, ka var tikt veikts viens vai vairāki šādi nodarījumi.3.  „teroristu vervēšana” nozīmē prasīt citai personai veikt vienu no 1. panta 1. punktā un 2. panta 2. punktā minētajām darbībām.4.  „teroristu apmācība” nozīmē sniegt norādījumus par sprāgstvielu, šaujamieroču vai citu ieroču, vai kaitīgo vai bīstamo vielu izgatavošanu vai izmantošanu, vai par citām īpašām metodēm vai tehnikām ar mērķi veikt vienu no 1. panta 1. punktā minētajām darbībām, zinot, ka apgūtās prasmes ir paredzēts pielietot šim mērķim.5.  Katra dalībvalsts veic nepieciešamos pasākumus, lai nodrošinātu, ka nodarījumi, kas saistīti ar terorismu, ietver šādas tīšas darbības:6.  publisku aicinājumu veikt teroristisku nodarījumu;7.  teroristu vervēšanu;8.  teroristu apmācību;9.  laupīšanu ar mērķi nodarīt kādu no darbībām, kas minētas 1. panta 1. punktā;10.  izspiešanu ar mērķi izdarīt kādu no darbībām, kas minētas 1. panta 1. punktā;11.  viltotu administratīvo dokumentu noformēšanu ar mērķi nodarīt kādu no darbībām, kas minētas 1. panta 1. punkta a) līdz h) apakšpunktā un 2. panta 2. punkta b) apakšpunktā.12.  Lai darbība būtu sodāma, kā paredzēts 2. punktā, nav obligāts nosacījums, ka teroristisks nodarījums ir faktiski veikts.2. Pamatlēmuma 4. panta 2. punktu aizstāj ar šādu tekstu:„Katra dalībvalsts veic nepieciešamos pasākumus, lai nodrošinātu, ka mēģinājums veikt nodarījumu, kas minēts 1. panta 1. punktā un 3. pantā, izņemot valdījumu saskaņā ar 1. panta 1. punkta f) apakšpunktu un nodarījumu, kas minēts 1. panta 1. punkta i) apakšpunktā un 3. panta 2. punkta a) līdz c) apakšpunktā, ir sodāms.3. 9. pantu papildina ar šādu 1.a punktu:“1.a Katra dalībvalsts nosaka savu jurisdikciju pār nodarījumiem, kas minēti 3. panta 2. punkta a) līdz c) apakšpunktā, kad nodarījuma mērķis bija vai tā rezultātā tika veikts nodarījums, kas minēts 1. pantā, un šāds nodarījums ir pakļauts attiecīgās dalībvalsts jurisdikcijai saskaņā ar kritērijiem, kas minēti šā panta 1. punkta a) līdz e) apakšpunktā.”2. pants1 Dalībvalstis veic nepieciešamos pasākumus, lai līdz [2008. gada 31. decembrim] panāktu atbilstību šim pamatlēmumam.2 Līdz [2008. gada 31. decembrim] dalībvalstis nosūta Padomes Ģenerālsekretariātam un Komisijai to noteikumu tekstu, ar kuriem to tiesību aktos transponē saistības, kuras tām uzliek šis pamatlēmums. Pamatojoties uz ziņojumu, kas sagatavots no šīs informācijas, un uz Komisijas ziņojumu, Padome līdz [2009. gada 31. decembrim] izvērtē, vai dalībvalstis ir veikušas nepieciešamos pasākumus, lai izpildītu šo pamatlēmumu.”3. pantsŠis pamatlēmums stājas spēkā dienā, kad to publicē Oficiālajā Vēstnesī .Briselē,Padomes vārdā –priekšsēdētājs [1] [...][2] [...]